Brian May
<s>Brian Harold May je čuveni gitarist grupe Queen, rođen 19. srpnja 1947. u Velikoj Britaniji.</s><s>Još kao dječak radi svoju prvu gitaru s ocem, napravljenu od drveta starog kamina.</s><s>Naziva je Red Special, te s njom izvodi mnogobrojne Queenove hitove kojima daje upečatljiv zvuk.</s><s>Brianovi rani uzori su bili Cliff Richard i grupa The Shadows, kao i naravno legendarni Jimi Hendrix.</s><s>Na mnogim Queenovim albumima Brian se pojavljuje kao vodeći vokal na mnogim pjesmama kao "39", "Sail Away Sweet Sister", "Good Company", "Some Day One Day", itd.</s><s>Potpisuje hitove kao što su "We Will Rock You", "Flash", "Who Wants To Live Forever", "Too Much Love Will Kill You" na kojima također nastupa kao prateći vokal.</s><s>Nakon razilaska grupe Queen 1991., izlazi nekoliko njegovih albuma koji nikad nisu doživjeli komercijalni uspjeh, kao oni s grupom Queen.</s>

<s>Najboljim od njih može se smatrati onaj iz 1992. pod nazivom "Back To The Light", na kojem se nalazi i hit singl "Driven By You" upotrebljavan u mnogobrojnim reklamama, kao u onoj za vozila marke Ford.</s><s>Kad su u jednom intervjuu pitali Cliffa Richarda tko bi bio gitarist u njegovu bendu iz snova on je odgovorio Brian May, na što je Brian May vrlo ponosan.</s><s>Danas Brian i Roger Taylor još nastupaju diljem svjeta pod nazivom Queen + Adam Lambert, gdje ih na vokalu prati bivši član grupa Free i Bad Company  Paul Rodgers.</s><s>Brian je dobar prijatelj s Axl Roseom i Slashom iz grupe Guns and Roses s kojima je nastupao na turneji 1992. kao gost.</s><s>Također u dosta prilika nastupao sa Zuccherom i Alice Cooperom, kao i u mnogobrojnim drugim "all star" gitarskim događajima.</s><s>Pored glazbe, veliki hobi mu je i astronomija, koju je studirao, ali i morao napustiti zbog ogromnih zahtjeva profesionalnog bavljenja glazbom, da bi ipak, 2007.g., dovršio svoj doktorat iz astrofizike.</s><s>Danas, kad ima nešto više slobodnog vremena, često se susreće i radi sa astronomima diljem svijeta.</s>

<s>Britanski muzičari
Engleski rock gitaristi
Queen</s>

